Man geskiet terwyl hy bid | Maroela Media
'n Man van Maraisburg in Johannesburg is in 'n ernstige toestand nadat 'n vermeende inbreker hom Saterdag twee keer geskiet het.
Ross Campbell, woordvoerder van ER24, het gesê die man, vermoedelik in sy 40's, was besig om te bid toe hy geskiet is. Hy het glo die aanvaller probeer kalmeer terwyl dié 'n vuurwapen op sy dogter gerig het.
Campbell het gesê toe paramedici kort voor 15:00 by die huis aangekom het, was hy ernstig beseer. Hy is in die arm en been gewond.
Die man is op die toneel gestabiliseer en is na 'n nabygeleë hospitaal geneem. Hy is steeds in 'n ernstige toestand.
Campbell het gesê die polisie en beamptes van verskeie veiligheidsmaatskappye was op die toneel.
biddende mense word nie eers meer oorgesien nie, wat 'n lae mentaliteit wat die massas nie meer het nie
volgens die Bybel is roof, moor, plunder, brandstigting, ens., die tekens wat in die wereld sal kom voor die oordeel, verstaan die Bybel deur tussen die lyne te lees, sien ook maar die vele waarse-ers wat ons al gehad het
Die regering moet hul vinger trek om orde in die land te kry, anders voorspel ek lelike dinge
Daar is 'n tyd om te bid en daar is 'n tyd om jou aanvaller se wapen te vat en jou self daarmee te verdedig. Hierdie was nie 'n tyd om te bid of te leer bid nie.